Lauri Salovaara

Lauri Salovaara (s. 9. heinäkuuta 1978) on suomalainen yrittäjä, juontaja ja puhuja. Salovaara aloitti radiouransa vuonna 1996 työharjoittelijana oululaisessa Radio Megassa Oulun Kärppien ja Oulun Lipon otteluiden studioisäntänä. Hän on opiskellut radioalaa vuonna 1998 Laajasalon kristillisessä opistossa Helsingissä. Vuonna 1999 Salovaara pääsi työharjoittelun kautta Radiomafiaan, jossa hän isännöi erinäisiä ohjelmia vuoden 2001 marraskuuhun. Radiomafiasta hän siirtyi Kiss FM:lle, josta irtisanoutui vuonna 2004. Salovaara teki Kiss FM:lle vielä kesän 2006 aamulähetyksiä Susanna Laineen kanssa. Radioura jatkui sen jälkeen muun muassa Radio Novalla (Radio Nova Liikenteessä, Salminen & Salovaara Show! yhdessä Eppu Salmisen kanssa), Yle Oulu Radiossa, Radio Suomipopilla sekä Radio Aallossa. Vuonna 2003 hän oli Tuotantoyhtiö Illusionin tuottaman Subtv:n visailuohjelma Julkvistin juontajana. Vuoden 2004 syksyllä Salovaara aloitti Nelosen Fit 4You.tv:ssä uutisten ja kisojen isännöijänä joka toisessa jaksossa. Salovaara oli vuonna 2005 töissä Broadcastersilla ja Solar Filmsissä. Hänellä oli myös Nordisk Film & TV:n kanssa tehty sopimus erinäisten tv-ohjelmien juonnoista. Nykyään Lauri Salovaara toimii yrittäjänä Illan Isäntä Oy:ssä, jonka omistaja hän myös on. Illan Isännän tuottamia tapahtumia ovat muun muassa Tiernashow & Dinner 2009, 2010 ja 2011, Suuri Äitienpäiväkonsertti 2010 ja 2011, Joulupukkien SM-kisat Pudasjärven Isolla- Syötteellä 2010, Hyväntekeväisyystapahtuma Julkkiskirppis 2011, Hyväntekeväisyystapahtuma Ystävänpäivän Vanhustentanssit sekä kirjoille sovitettu rumputeos Teosteos 2011 yhdessä Olli PA & The Funksonsin kanssa. Illan Isäntä Oy omistaa sijoitusyhtiö 7Figuresin, joka taasen on sijoittajana kuudessä eri yhtiössä. Salovaara käynnisti 24. helmikuuta 2017 projektin nimeltä Miljonääriksi 500 päivässä, jossa hän aikoi hankkia miljoonan euron omaisuuden alkaen nollasta. Projekti onnistui keräten noin 1,1 miljoonaa euroa sijoitusvarallisuuden listaamattomiin yhtiöihin, joskin lopputuloksesta käytiin paljon keskustelua, sillä listaamattomien yritysten arvonmäärittely on usein vaikeaa. Kauppalehden analyytikon Ari Rajalan mukaan Salovaaran yrityksistä suuri osa on konkurssikypsiä ja harvalle yritykselle löytyisi Salovaaran arvonmäärityksellä ostajia. Rajala arvioi Salovaaran salkun todellisen arvon alle kymmenykseen siitä mitä Salovaara on väittänyt. Rajala mieltää hankkeen olleen enempi mainoskampanja kuin varallisuuden kasvattamiseen tähtäävää toimintaa. Suomalaisessa tapahtumamarkkinointialan Evento Awards -gaalassa Salovaara palkittiin huhtikuussa 2017 Suomen parhaana kategoriassa juontaja/puhuja/kouluttaja. Lauri Salovaaran isoveli on radiotoimittaja ja entinen kansanedustaja Pertti Salovaara. Lauri Salovaara oli yksi Selviytyjät Suomi -ohjelman kuudennen kauden kilpailijoista. __NOTOC__ == Ohjelmat == === Radio === * Radio Mega, Oulu 1996–1998: studioisäntänä Oulun Lipon pesäpallo-ottelut ja Oulun Kärppien jääkiekko- ottelut * Radiomafia, Yle 1999–2001: toimittajana ohjelmassa Hyvää Huomenta Ulmanen; juontajana ohjelmissa Aamulauri, Hard Rock Club, Lauri Salovaara ja Radiomafian Ooppera * Kiss FM, SBS Finland 2001–2004, 2006: juontajana ohjelmissa Kiss FM Iltapäivät, Kiss FM illat, Lauri Salovaara, Aamushow ja Lauri Salovaara show * Oulu Radio, Radio Suomi, Yle 2007–2011: freelance- juontajana; ohjelma Citymaalaisen Laidunkausi 2010–2011 (30 jaksoa 10 min pituisia makasiiniohjelmia) * Radio Nova, 2012–2015: juontajana ohjelmissa Radio Nova Liikenteessä ja Salminen & Salovaara Show! * Radio Suomipop, 2016: ohjelmassa Lauri Salovaara & Menestyjät *Radio Aalto, 2017 * Supla, 2017: ohjelmassa Lauri Salovaara & Menestyjät *Supla, 2018: ohjelmassa Lauri Salovaara live! - 8+1 askelta menestykseen === Televisio === * Sub, 2003: juontaja ja käsikirjoittaja ohjelmassa Julkvisti * Nelonen, 2004: uutisjuontaja ohjelmassa Fit 4You.tv * Yle TV1, 2005: taustatoimittaja ohjelmassa Suomi-ilmiöSuomi-ilmiö * Nelonen, 2005. juontaja ohjelmissa Monster Jam ja Kelkkakunkku Kelkkakunkku * MTV3: juontaja ohjelmassa Kaunotar ja Nörtti vuonna 2005 ja vuonna 2006 Miss Suomi -kilpailussa; kehäkuuluttaja vuosina 2006–2012 Boxing Nightissa * Canal+, 2006: selostajana Pride FC -vapaaottelussa * Urheilukanava, 2006: selostaja ZST Prestige -vapaaottelussa * MTV Max, 2009–2010: selostaja UFC ja It's Showtime! - MAX Fight * SuomiTV & MTV3 Juniori, 2010 ja 2012–2013: juontaja ohjelmassa Eläimet pelissä * TV5, 2013: juontaja ohjelmassa Suomen Parhaat Työpaikat == Lähteet == == Aiheesta muualla == * Salovaaran yrityksen kotisivu Luokka:Suomalaiset yrittäjät Luokka:Suomalaiset televisiojuontajat Luokka:Suomalaiset radiotoimittajat Luokka:Vuonna 1978 syntyneet Luokka:Elävät henkilöt